สวัสดีค่ะ วันนี้มีอะไรกับแฟนแล้วไม่ได้ใส่ถุงป้องกัน แล้วแฟนเกิดหลั่งใน เอาออกไม่ทันค่ะ ส่วนตัวแล้วทานยาคุมแบบปกติ28เม็ดมาตลอด จะป้องกันได้ไหมคะ ถ้าเกิดไม่มั่นใจแล้วกินยาคุมฉุกเฉินลงไป จะเป็นอะไรไหม แล้วควรหยุดทานยาคุมแบบปกติรึเปล่า ขอคำแนะนำด้วยค่ะ
สวัสดีค่ะ หากทานยาคุมกำเนิดมาเกิน 1 สัปดาห์หรือทานมาหลายแผงแล้ว และทานได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันของแต่ละวัน ไม่มีอาเจียนหรือท้องเสียหลังทานยา ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ดังนั้นสามารถที่จะมีเพศสัมพันธ์ได้ และไม่จำเป็นต้องทานยาคุมฉุกเฉินค่ะ เพราะประสิทธิภาพของยาคุมฉุกเฉินนั้นน้อยกว่ายาคุมกำเนิด ในทางกลับกัน ยาคุมฉุกเฉินอาจไปลดประสิทธิภาพของยาคุมกำเนิดลงได้ นอกจากนี้จะทำให้เราได้รับผลข้างเคียงจากยาคุมฉุกเฉินโดยไม่จำเป็นค่ะ